प्रधानमन्त्री पुष्पकमल दाहालको चीन भ्रमणलाई आधारभूत रूपमा ‘गुडविल भिजिट’ भन्न सकिन्छ । बोआओ फोरममा नेपाल शुरुदेखि नै निरन्तर सहभागी छ । सन् २००१ मा यसको घोषणा हुँदा तत्कालीन राजा वीरेन्द्र सहभागी भएका थिए । त्यहीबेलादेखि नेपालले बोआओ फोरममा उच्चस्तरको सहभागिता जनाउँदै आएको हो । र, त्यही सिलसिलामा प्रधानमन्त्री दाहालले बेइजिङको गुडविल भिजिट गरेका हुन् । धेरै प्रयासपछि उनको बेइजिङ भ्रमण टुंगो लागेकाले पर्याप्त तयारी र परामर्श गर्न पाएनन् ।
